ЦЕНТЪР ЗА СПЕШНА МЕДИЦИНСКА ПОМОЩ – БЛАГОЕВГРАД

                                                                                         ОДОБРИЛ:
                                                                                         ДИРЕКТОР ЦСМП:
/Д-р В. Антова/                                                         
ПРОГРАМА
 за специализация и следдипломно обучение на лекарите и другите медицински специалисти
в ЦСМП - БЛАГОЕВГРАД

Основният нормативен документ, с който се уреждат условията и реда за провеждане и  финансиране на обучението за придобиване на специалност в здравеопазването е Наредба   № 34/29.12.2006 г. 
Специалност в системата на здравеопазването се придобива след изпълнение на учебната програма и успешно положен практически и теоретичен изпит пред държавна изпитна комисия, определена със заповед на министъра на здравеопазването.
Министърът на здравеопазването планира и координира дейността по провеждане на обучението за придобиване на специалност от медицинските и от немедицинските специалисти, работещи в системата на здравеопазването, и ежегодно определя броя на местата за специализанти.
Висшите училища организират, регистрират, провеждат и контролират обучението за придобиване на специалност в системата на здравеопазването, а Военномедицинската академия-обучението по военномедицинските специалности.
Висшите училища съвместно със съсловните организации на лекарите и на лекарите по дентална медицина организират, регистрират, провеждат и контролират обучението за придобиване на професионална квалификация 
В Министерството на здравеопазването се водят регистър на специализантите и регистър на придобилите специалност в системата на здравеопазването.
Теоретичното обучение се провежда от:
1. висши училища, получили положителна акредитационна оценка по Закона за висшето образование, и Военномедицинската академия;
2. национални центрове по проблемите на общественото здраве, получили акредитация по съответната специалност по реда на Закона за висшето образование.
Практическото обучение се провежда във:
1.   заведенията по ал. 1;
2. лечебни заведения, получили положителна акредитационна оценка за обучение на студенти и специализанти по чл. 90, ал. 1, т. 3 от Закона за лечебните заведения, които имат възможност за изпълнение на учебната програма за специалността или на съответните раздели или модули от нея;
3. регионалните здравни инспекции, центровете за спешна медицинска помощ и здравните заведения, определени от министъра на здравеопазването.
Обучението за придобиване на специалност в системата на здравеопазването се състои в усвояване на теоретични знания и практически умения по специалност, която обхваща обособен раздел на медицинската наука и практика.
Специалност могат да придобиват правоспособни медицински специалисти с висше образование по специалностите от професионални направления "Медицина" и "Здравни грижи".
Специалност по реда на тази наредба могат да придобиват и немедицински специалисти с висше образование, ако има определена специалност за тях в номенклатурата работят по тази специалност в системата на здравеопазването.
 	Приемането на специализанти се осъществява на места, финансирани от държавата, както и на места срещу заплащане.
Записването се извършва във висшите училища или във Военномедицинската академия, а обучението се провежда от институциите по чл. 7.
Не може да се извършва записване и провеждане на обучение за придобиване едновременно на повече от една специалност.
Обучението за придобиване на специалност се провежда по учебни програми съгласно номенклатурата на специалностите. Висшите училища, Военномедицинската академия и националните центрове по проблемите на общественото здраве разработват, приемат и предлагат на министъра на здравеопазването за утвърждаване единна учебна програма по всяка специалност.
Обучението за придобиване на професионална квалификация  се провежда по единни учебни програми, разработени от националните консултанти, съгласувани от висшите училища и съсловните организации и утвърдени от министъра на здравеопазването.
Обучението се извършва с личното участие на специализанта, който носи отговорност за извършваната от него дейност и съответно получава възнаграждение за нея в размера, определен в договора по чл. 24.
Срокът на обучението може да бъде удължаван за период не по-дълъг от два пъти от определения в приложение № 1 срок.
Колоквиумите, предвидени в учебната програма, се провеждат пред комисия, съставена от не по-малко от двама членове, назначена със заповед на ръководителя на институцията, провеждаща теоретичното обучение.
Практическото обучение се провежда без откъсване от работа по следните специалности:
1. по специалностите, по които се обучават работещите в регионалните здравни инспекции, когато работят в същата област;
3. "спешна медицина" и "медицина на бедствените ситуации (на катастрофите)" за лекари, които работят в центровете за спешна медицинска помощ или в спешните отделения на лечебни заведения за болнична помощ;
4. "социална медицина и здравен мениджмънт", "икономика на здравеопазването" и специалностите по т. 3 за директорите на центровете за спешна медицинска помощ и техните заместници;
5.  по специалностите и за лицата по чл. 20, ал. 1, т. 2 и 3;
Определяне на местата за специализанти
Директорът на ЦСМП-Благоевград представя ежегодно от 1 февруари                 до 30 април на директорите на регионалните здравни инспекции справки за потребностите от специалисти в  ЦСМП-Благоевград през следващата календарна година.
Директорът на ЦСМП-Благоевград представя в срок до 31 юли 2011 г. на директорите на регионалните здравни инспекции справки за възможностите за обучение на специализанти от ЦСМП-Благоевград  през 2012 г.
Министърът на здравеопазването разглежда справките и анализите  по чл. 18, ал. 3, 5 и 6 заедно със становищата на консултативните съвети по чл. 4, ал. 3, т. 2, извършва преценка на възможностите за обучение на обучаващите институции по чл. 7 и подготвя проект на заповед за утвърждаване на броя на местата за специализанти за следващата календарна година.
Броят на местата за специализанти за 2012 г., разпределени по видове места, по обучаващи институции и по специалности, се утвърждава със заповед на министъра на здравеопазването в срок до 15 ноември 2011 г. 
 	В заповедта се посочват местата срещу заплащане, за които висшите училища, Военномедицинската академия, лечебните или здравните заведения или регионалните здравни инспекции се задължават да заплащат на специализанта възнаграждението по чл. 24, ал. 3, т. 3, както и местата срещу заплащане по чл. 24, ал. 5, т. 3.
Броят на местата за провеждане на обучение за придобиване на професионална квалификация  се определя ежегодно от висшите училища или Военномедицинската академия в съответствие с капацитета им, както и в съответствие с капацитета на провеждащото практическото обучение лечебно заведение.
Министърът на здравеопазването утвърждава образци на справките за потребностите от специалисти, на справките за възможностите за обучение на специализанти и на структурата, по която следва да се изготвят анализите на състоянието на специалистите в областта на здравеопазването по чл. 18.
Прием на специализанти
Висшите училища и Военномедицинската академия обявяват в централен и местен всекидневник конкурси за местата за специализанти в тримесечен срок от утвърждаването им по реда на чл. 18а, ал. 4, за което уведомяват писмено Министерството на здравеопазването и регионалната здравна инспекция в тридневен срок. Срокът за подаване на документите за участие в конкурсите не може да бъде по-малък от 30 дни преди провеждането им.
За участие в конкурс кандидатите подават до съответното висше училище или до Военномедицинската академия молба, придружена от следните документи:
1. нотариално заверено копие от дипломата за завършено висше образование;
2. препис-извлечение от трудовата книжка или друг документ, удостоверяващ професионален стаж в случаите по чл. 10, ал. 2;
3. копие на удостоверение за признаване на професионална квалификация, когато дипломата е издадена в друга държава, в случаите по чл. 186, ал. 1 от Закона за здравето.
Кандидатите имат право да се явят на конкурс по различни специалности и за места в различни обучаващи институции.
Прием на специализанти с конкурс по документи по ред, определен от висшите училища, може да се извърши в тримесечен срок от утвърждаването на местата за специализанти по реда на чл. 18а, ал. 4 на:
1. асистенти, ако са заели мястото чрез предвиден от правилника на висшето училище конкурсен изпит по специалността, главни асистенти, редовни докторанти и лица с образователна и научна степен "доктор" по специалността съгласно номенклатурата по чл. 1, ал. 1, по която са асистенти, главни асистенти, докторанти или доктори; в тези случаи те изпълняват учебната програма за съответната специалност;
2. управители или директори на лечебни или здравни заведения по специалностите "социална медицина и здравен мениджмънт", "правно регулиране в здравеопазването" и "икономика на здравеопазването";
Приетите специализанти с конкурс по документи се включват в общия брой на местата, определени по реда на чл. 18а.
Прием на специализанти на места, финансирани от държавата, с конкурс по документи по ред, определен от висшите училища, се извършва и на лекари, които работят в центрове за спешна медицинска помощ, по всички специалности за лица с образователно-квалификационна степен "магистър" по "медицина" и изпълняват учебната програма за съответната специалност, като индивидуалните учебни планове са съобразени с организацията на работа в центровете за спешна медицинска помощ.
Конкурсът е писмен и се провежда анонимно.
При подаване на документите кандидатите получават конспект и/или примерни тестове за съответния изпит, както и списък с литература.
Кандидатите се уведомяват писмено най-късно един месец преди провеждане на конкурсния изпит за мястото, датата и часа на провеждането му.
До класиране се допускат кандидатите, получили оценка на конкурсния изпит най-малко "много добър (4,50)". Оценките от конкурса се обявяват в срок до 10 дни от датата на провеждането на конкурса. Класирането на кандидатите се извършва в срок до 10 дни от обявяването на оценките.
Възражения по процедурата за провеждане на конкурсите се подават до ръководителя на висшето училище или на Военномедицинска академия в 7-дневен срок от датата на обявяване на оценките. Не се допуска преразглеждане на писмените работи и тяхната преоценка.
Висшите училища и Военномедицинската академия обявят повторно конкурси по реда на този раздел в шестмесечен срок от утвърждаването на местата за специализанти по реда на чл. 18а, ал. 4за местата, които са останали незаети след проведеното класиране по реда на чл. 20, 20а,20б и 23.
За местата за специализанти, определени по реда на чл. 18а, ал. 4 като места срещу заплащане, които са останали незаети след повторно проведените конкурси по ал. 1 или за които не е сключен договор по чл. 24, могат да кандидатстват чужденци по реда на глава четвърта.
Висшите училища и Военномедицинската академия подават информация до Министерството на здравеопазването за броя на чужденците, зачислени на местата за специализанти.
При спечелен конкурс се сключва договор за обучение за придобиване на специалност между спечелилия конкурса и висшето училище или Военномедицинската академия.
Страна по договора е и лечебното заведение, когато съгласно учебната програма те провеждат практическо обучение, както и здравното заведение, когато провежда теоретично или практическо обучение.
Размерът на възнаграждението не може да бъде по-малък от 2 минимални работни заплати за страната, а по ал. 3, т. 2 не може да бъде по-голям от 4 минимални работни заплати за страната. Конкретният размер на възнаграждението се определя в зависимост от професионалния опит на кандидата.
Възнаграждения  не се изплащат на специализант, който:
1. работи въз основа на сключен трудов договор или по служебно правоотношение с някоя от страните по договора по същата специалност или в структура, осъществяваща дейност по същата специалност за времето, през което специализантът провежда обучение в структурата, в която работи;
2. провежда практическото си обучение по реда на чл. 17 или чрез самоподготовка, когато е предвидена в учебната програма;
3. има сключен договор по чл. 234 или 235 от Кодекса на труда или друг договор с висше училище, лечебно или здравно заведение, което е различно от институцията, провеждаща практическото обучение, както и договор с друго физическо или юридическо лице, в който е уговорено, че то се задължава да финансира обучението и да заплаща възнаграждението.
 	Специализантите, приети по реда на чл. 20, сключват договор с висшето училище или Военномедицинската академия при спазване условията на ал. 2, ал. 3, т. 1, 4, 5, 6, 7 и 9 и ал. 6. В договора се посочва и размерът на получаваното възнаграждение на лицата по чл. 20, ал. 1 за извършена лечебно-диагностична дейност и/или медицински и здравни грижи, когато специализантът не получава възнаграждение по трудово или служебно правоотношение или няма сключен договор за финансиране на обучението.
Обучението за придобиване на специалност започва от датата, посочена      в договора.
Висшето училище или Военномедицинската академия издава книжка за специализация на всеки специализант. В нея се вписва регистрационният номер на специализанта от регистъра.
Регистрационните номера на специализантите се предоставят от Министерството на здравеопазването на висшето училище или Военномедицинската академия в 14-дневен срок от сключването на договора.
Министърът на здравеопазването утвърждава образец на договора за обучение за придобиване на специалност по чл. 24.
Забранява се сключване на договор за обучение за придобиване на специалност по чл. 24 на места за специализанти, които не са утвърдени по чл. 18а, ал. 4.
Директорът на ЦСМП-Благоевград определя за ръководител на специализанта лице с призната специалност и трудов стаж по нея не по-малко от 5 години. Ръководителят може да бъде определен и по искане на специализанта. Ръководители на не повече от трима специализанти.
Ръководителят на специализанта:
1. изработва индивидуален учебен план за обучение в срок до един месец от сключването на договора по чл. 24, който се утвърждава от ръководителя на лечебното или здравното заведение или на регионалната здравна инспекция и се изпраща във висшето училище или Военномедицинската академия, където е записан специализантът;
2.  участва при възможност в провеждането на колоквиумите;
3. контролира и съдейства за изпълнението на изискваните по учебната програма практически дейности (изследвания, операции, манипулации и др.);
4. изготвя атестат за практическата дейност, реализирана по време на обучението и изпълнението на индивидуалния учебен план.
	Обучението за придобиване на специалност може да бъде прекъсвано в следните случаи:
1. поради бременност, раждане и отглеждане на малко дете за предвидените в Кодекса на труда срокове;
2. при временна неработоспособност, продължила повече от 3 месеца през една календарна година;
3. по молба на специализанта, извън случаите по т. 1 и 2, но не повече от два пъти по време на обучението за период не по-дълъг от продължителността му;
4. при налагане на наказание заличаване от регистъра на регионалната колегия на съответната съсловна организация за срока на заличаването;
5.  в случаите по чл. 192 и 193 от Закона за здравето;
6. провеждане на обучението за придобиване на специалност или на част от него в чужбина със съгласие на ръководителя на специализанта.
Обучението за придобиване на специалност се прекъсва със заповед на ръководителя на висшето училище или на Военномедицинската академия. Копие от заповедта се изпраща в лечебното или здравното заведение или в регионалната здравна инспекция.
Обучението за придобиване на специалност може да бъде прекратено със заповед на ръководителя на висшето училище или на Военномедицинската академия по предложение на ръководителя на специализанта в следните случаи:
1.  неявяване за започване на обучението в 7-дневен срок от датата по чл. 24, ал. 8;
2. показани слаби резултати при усвояването на учебната програма;
3. неизпълнение на програмата за практическо обучение;
4. неспазване на условията, предвидени в договора за обучение;
5. наложено с влязла в сила присъда наказание, свързано с упражняването на професията;
6. по молба на специализанта.
Лицата, на които обучението за придобиване на специалност е прекратено,  могат да участват в нов конкурс не по-рано от две години от издаване на заповедта за прекратяването.
Прехвърляне на специализанти може да се извърши при следните условия:
1. писмена молба на специализанта до ректора на висшето училище;
2. прехвърлянето се осъществява на място по същата специалност;
3. наличие на незаето място след проведеното класиране по реда на                             чл. 20, 20а, 20б и 23 или след повторно проведения конкурс по чл. 23а, ал. 1 в приемащата обучаваща институция за практическо обучение;
4. писмено съгласие на ректорите на съответните висши училища;
5. писмено съгласие на ръководителите на съответните институции, провеждащи практическото обучение.
Ректорът на висшето училище писмено уведомява Министерството на здравеопазването за прехвърлянето в тридневен срок, като прилага и копие на прекратения договор по чл. 24.
Ректорът на приемащото висше училище изпраща в Министерството на здравеопазването копие на сключения договор по чл. 24 в тридневен срок.
Провеждане на държавен изпит 
До държавен изпит за специалност се допускат специализантите, които са изпълнили съответната учебна програма и индивидуален учебен план.
Министърът на здравеопазването ежегодно до 15 февруари със заповед утвърждава състава на изпитните комисии за държавен изпит за специалност.
Държавните изпити за специалност се организират ежегодно и се провеждат в две изпитни сесии: от 1 до 31 май и от 1 до 31 декември.
Специализантите имат право на едно явяване на държавен изпит за специалност в рамките на една изпитна сесия.
За допускане до държавен изпит специализантите подават лично молба до ръководителя на висшето училище или на Военномедицинската академия, към които са записани за обучение.
За допускане до държавен изпит лицата подават молба от 1 до 31 януари за изпитната сесия през май и от 1 до 31 август за изпитната сесия през декември.
Държавният изпит за специалност се провежда чрез полагане на практически и теоретичен изпит в два последователни дни. Комисията допуска до теоретичен изпит само лицата, които са издържали практическия изпит. Теоретичният изпит може да се проведе и чрез полагане на тест.
Резултатите от държавния изпит се вписват от председателя на изпитната комисия в изпитен протокол като "издържал изпита за специалност" или "неиздържал изпита за специалност". Изпитният протокол се подписва от членовете на комисията и се прилага към документите на специализанта, които се връщат от председателя на комисията на висшето училище или на Военномедицинската академия в 7-дневен срок от провеждане на изпита.
На неиздържалите изпита за специалност комисията отразява в изпитния протокол мотивите за неуспешния резултат и препоръки.
При получаване на резултат "неиздържал изпита за специалност" за втори път в мотивите комисията отбелязва и разделите от специалността, по които специализантът няма достатъчни знания, и определя срок за провеждане на допълнително обучение преди следващото явяване.
Държавният изпит за придобиване на професионална квалификация се провежда от изпитни комисии, определени по реда на чл. 29 и 30, при условията и по реда на чл. 28, 31, 33 и 34.
За допускане до държавен изпит за придобиване на професионална квалификация  завършилите обучението специалисти подават молба до ръководителя на висшето училище или на Военномедицинската академия, към които са записани за обучение.
Лицата, които са положили успешно държавния изпит, получават свидетелство за призната специалност, съответно за професионалната квалификация, издадено от висшето училище или от Военномедицинската академия в съответствие с изискванията наНаредбата за държавните изисквания към съдържанието на основните документи, издавани от висшите училища.
Права, произтичащи от призната специалност, се признават от 1 юни за лицата, които успешно са положили държавния изпит през изпитната сесия през май, и от 1 януари - за успешно положилите държавния изпит през изпитната сесия през декември.
Права, произтичащи от призната специалност на завършилите се признават от датата на издаването на свидетелството, но не по-късно от един месец след успешното полагане на държавния изпит.
Специализантите, които три пъти не са издържали успешно държавния изпит, имат право на всяко следващо явяване да бъдат разпределени в изпитна комисия с различен състав при условие, че е утвърдена повече от една комисия по специалността.
След третото явяване на държавен изпит специализантите заплащат такса, определена от висшето училище.
Финансиране на обучението
Финансирането на обучението за придобиване на специалност се извършва въз основа на определени със заповед на министъра на здравеопазването стойности на обучението по специалности, след получаване на становище от консултативните съвети за специализация в системата на здравеопазването.
Средствата от държавния бюджет за финансиране на обучението на места, финансирани от държавата по определените по реда на чл. 40 стойности се планират по бюджета на Министерството на здравеопазването въз основа на заявка за броя на местата по чл. 18а, ал. 4.
Министерството на здравеопазването сключва договори с висшите училища и Военномедицинската академия за предоставяне на средствата въз основа на представена справка за приетите специализанти и сключените договори по чл. 24.
Средствата за практическото обучение се предоставят от Министерството на здравеопазването на регионалните здравни инспекции или на лечебните или здравните заведения, които са второстепенни разпоредители с бюджетни кредити към министъра на здравеопазването, заедно с ежемесечната субсидия от държавния бюджет.
Условията и редът за провеждане и финансиране на обучението за придобиване на професионална квалификация се определят с договор между висшето училище, провеждащото практическото обучение лечебно заведение и обучаващия се.
Настоящата програма влиза в сила от 01.01.2011г.

Следдипломното обучение на лица с медицинско и немедицинско образование със степен „специалист” се организира от МУ и се контролира от Център за „СДО и УБК”. 
Продължителната квалификация на специалистите с висше образование в системата на здравеопазването е непрекъснат процес, започващ от момента на придобиване на правоспособност и продължава до приключване на професионалната дейност. 
 Факултетите на Медицински университет-София, организират и провеждат продължителна квалификация за лекари, стоматолози и фармацевти и немедицински висши специалисти от системата на здравеопазването.
Отдел”СДО и УБК” при Ректората на МУ-София организира курсове и индивидуални обучения за специалисти  и бакалаври с медицинско и немедицинско образование.  Ежегодно се изготвя и утвърждава от Ректора на МУ-София, план-разписание, което се изпраща до главните сестри на лечебните заведения в страната. 
Заявки за участие в тематичните курсове и индивидуални обучения се приемат в Сектор”Специалисти и бакалаври”. Одобрените кандидати получават карта направление за включване в желания курс, с всички подробни указания (база за обучение, час на явяване, такса и др.), най-късно един месец преди започване на курса.